
LV			LV
Vispārīga informācija
Lai saskaņotu īstenošanas pilnvaras ar Līgumu par Eiropas Savienības darbību, 2008. gada 9. jūlija Regula (EK) Nr. 762/2008 par to, kā dalībvalstis iesniedz statistiku par akvakultūru[footnoteRef:1], tika grozīta ar Eiropas Parlamenta un Padomes 2013. gada 11. decembra Regulu (ES) Nr. 1350/2013, ar ko groza konkrētus leģislatīvos aktus lauksaimniecības un zivsaimniecības statistikas jomā[footnoteRef:2]. [1: 	OV L 218, 13.8.2008., 1. lpp.]  [2: 	OV L 351, 21.12.2013., 1. lpp.] 

Ar Regulas (EK) Nr. 762/2008 9. pantu Komisijai ir piešķirtas pilnvaras pieņemt deleģētos aktus. Šīs pilnvaras var izmantot, lai ņemtu vērā ekonomisko un tehnisko attīstību. Ar deleģēto aktu var grozīt I pielikumu, lai pielāgotu tā definīcijas izmaiņām starptautiskajās definīcijās, kā arī II–VI pielikumu.
Saskaņā ar 9.a panta 2. punktu pilnvaras pieņemt deleģētos aktus ir piešķirtas uz piecu gadu laikposmu no 2014. gada 10. janvāra. Šīs pilnvaras 2019. gadā tika automātiski pagarinātas līdz 2024. gada 10. janvārim[footnoteRef:3]. [3: 	COM/2018/09 final] 

Pilnvaras automātiski pagarina uz piecu gadu laikposmu, ja vien Eiropas Parlaments vai Padome neiebilst pret šādu pagarinājumu.
Vēlākais deviņus mēnešus pirms piecu gadu laikposma beigām Komisijai jāsagatavo ziņojums par pilnvaru deleģēšanu. Ar šo ziņojumu tiek izpildīts minētais pienākums.
Saskaņā ar Regulu (EK) Nr. 762/2008 Komisijai deleģēto pilnvaru īstenošana
Komisija vēl nav īstenojusi pilnvaras pieņemt deleģētos aktus, kas tai piešķirtas ar Regulu (EK) Nr. 762/2008.
Komisija Eiropas zivsaimniecības statistiku[footnoteRef:4] izvērtēja 2019. gadā[footnoteRef:5]  un 2021. gadā veica ietekmes novērtējumu. Ņemot vērā ietekmes novērtējumu, apspriešanās rezultātus un diskusijas ar ieinteresētajām personām, vēlamais risinājums ir jauns racionalizēts tiesiskais regulējums Eiropas zivsaimniecības statistikai, kas aptver statistiku par nozveju, izkrautajiem produktiem, zvejas floti un akvakultūru. [4: 	Eiropas zivsaimniecības statistika aptver nozvejas, izkraušanas un akvakultūras statistiku.]  [5: 	SWD(2019) 425 final
] 

1. Secinājumi
Komisija vēl nav īstenojusi pilnvaras pieņemt deleģētos aktus, kas tai piešķirtas ar Regulu (EK) Nr. 762/2008.
Komisija uzskata, ka arī turpmāk tai būtu vajadzīgas šīs deleģētās pilnvaras, jo tai var būt nepieciešams pieņemt deleģēto aktu ar mērķi grozīt iepriekš minētās regulas I, II un VI pielikumu, lai, ņemot vērā turpmāko kopējo zivsaimniecības politiku, apmierinātu datu lietotāju vajadzības. 

Briselē, 24.3.2023.   COM(2023) 167 final     KOMISIJAS ZIŅOJUMS EIROPAS PARLAMENTAM UN PADOMEI   par to, kā tiek īstenotas pilnvaras pieņemt deleģētos aktus, kas Komisijai piešķirtas ar  Regulu (EK) Nr. 762/2008 par to, kā dalībvalstis iesniedz statistiku par akvakultūru   


